|  |
| --- |
| PRITARTA |
| Klaipėdos miesto savivaldybės |
| tarybos 2016 m. gruodžio 22 d. |
| sprendimu Nr. T2-323 |

**TAIKOS SUTARTIS**

\_\_\_\_\_\_\_\_\_\_\_\_\_ Nr. \_\_\_\_\_\_\_\_\_

Klaipėda

Klaipėdos miesto savivaldybės taryba (toliau – Savivaldybė), j. a. k. 111100775, adresas: Liepų g. 11, 91502 Klaipėda, atstovaujama mero Vytauto Grubliausko, ir UAB „REDT“ (toliau – Pareiškėjas), j. a. k. 300019982, adresas: Telšių g. 16, 91264 Klaipėda, atstovaujama direktorės Laimutės Degutienės, toliau kartu vadinamos Šalimis, siekdamos taikiai ir abipusių kompromisų būdu užbaigti Šalių ginčą Klaipėdos miesto savivaldybės visuomeninėje administracinių ginčų komisijoje nagrinėjamoje byloje Nr. TGK-42, sudarė šią Taikos sutartį.

1. Savivaldybė išbraukia Pareiškėjui priklausančius pastatus Didžioji Vandens g. 26, Klaipėdoje (unikalūs Nr. 2189-0000-4015 ir Nr. 2189-0000-4026), iš Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašo, sudaromo pagal Klaipėdos miesto savivaldybės tarybos 2013 m. gegužės 30 d. sprendimu Nr. T2-126 patvirtinto Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto nustatymo tvarkos aprašą.
2. Pareiškėjas įsipareigoja per vienus metus po Savivaldybės sprendimo dėl Pareiškėjui priklausančių pastatų Didžioji Vandens g. 26, Klaipėdoje (unikalūs Nr. 2189-0000-4015 ir Nr. 2189-0000-4026), išbraukimo iš Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašo:
   1. arba pradėti minėtų pastatų griovimo, kapitalinio remonto, rekonstrukcijos ir (ar) kitus tvarkymo darbus;
   2. arba minėtus pastatus uždengti tentais ir padidinti įspėjamųjų ženklų kiekį.
3. Ši Taikos sutartis įsigalioja nuo jos pasirašymo ir pritarimo Savivaldybėje momento.
4. Ši Sutartis sudaroma dviem egzemplioriais – po vieną kiekvienai Šaliai.
5. Šalių rekvizitai ir parašai:

|  |  |  |
| --- | --- | --- |
| **Klaipėdos miesto savivaldybės taryba** |  | **UAB „REDT“** |
| J. a. k. 111100775 |  | J. a. k. 300019982 |
| www.klaipeda.lt |  | Mob. 8 616 17119 |
| El. p. info@klaipeda.lt |  | El. p. romualdasdegutis@yahoo.com |
|  |  |  |
| Meras |  | Direktorė |
|  |  |  |
| *(parašas)* |  | *(parašas)* |
| Vytautas Grubliauskas |  | Laimutė Degutienė |